Úradný vestník L 235 , 17/09/1996 S. 0001 - 0005



Smernica Rady 96/47/ES z 23. júla 1996, ktorou sa mení a dopĺňa smernica 91/439/EHS o vodičských preukazoch RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 75, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], konajúc v súlade s postupom uvedeným v článku 189c zmluvy [3], keďže smernica Rady 91/439/EHS z 29. júla 1991 o vodičských preukazoch [4] stanovuje, že vodičské preukazy členských štátov sa majú zavádzať v súlade so vzorom spoločenstva uvedeným v jej prílohe I; keďže by sa mal zaviesť alternatívny vzor, ktorý by bral do úvahy existujúcu prax a ktorý by spĺňal požiadavky niektorých členských štátov; keďže v súvislosti so vzájomným uznávaním preukazov je potrebné zabezpečiť zlúčiteľnosť a interoperabilitu takých preukazov v celom spoločenstve; keďže z toho dôvodu by sa malo zabrániť individuálnemu zavádzaniu počítačovej technológie do vzoru preukazu spoločenstva, pričom by sa však mal nechať priestor na možné neskoršie zavedenie mikročipov alebo podobného počítačového zariadenia; keďže by sa na vyhradenom mieste mala ponechať členským štátom možnosť zaznamenať informácie, ktoré sa netýkajú administratívy vo vzťahu k vodičským preukazom alebo cestnej bezpečnosti, za predpokladu, že také záznamy sú podmienené osobitným písomným súhlasom držiteľa; keďže so zreteľom na technické špecifikácie vzoru vodičského preukazu spoločenstva táto smernica uplatňuje "nový prístup" k technickej harmonizácii tým, že vytvára všeobecný rámec pre špecifikácie, ponechávajúc riešenie podrobností na priemyselných normalizačných postupoch, PRIJALA TÚTO SMERNICU: Článok 1 Smernica 91/439/EHS sa týmto mení a dopĺňa nasledovne: 1. V článku 1 ods. 1 a v článku 2 ods. 3 sa po slovách "v prílohe I" dopĺňa slovo "alebo". 2. V článku 2 sa vkladá nasledovný odsek: "4. Bez toho, aby boli dotknuté ustanovenia, ktoré v tomto smere prijme Rada, vzory vodičských preukazov uvedených v prílohách I a Ia, nesmú obsahovať žiadne počítačovo spracovávané elektronické zariadenia."; 3. Dopĺňa sa Príloha Ia, ktorá tvorí prílohu tejto smernice. Článok 2 1. Po porade s Komisiou členské štáty najneskôr do 1. júla 1996 príjmu zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti upravenej touto smernicou. Článok 3 Táto smernica nadobudne účinnosť dňom jeho uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 23. júla 1996 Za Radu predseda I. Yates [1] Ú. v. ES C 21, 25.1.1996, s. 4 a Ú. v. ES C 54, 23.2.1996, s. 5. [2] Ú. v. ES C 301, 13.11.1996, s. 22 a Ú. v. ES C 204, 15.7.1996, s. 20. [3] Stanovisko Európskeho parlamentu zo 16. novembra 1995 (Ú. v. ES C 323, 4.12.1995, s. 109), spoločná pozícia Rady z 26. februára 1996 (Ú. v. ES C 120, 24.4.1996, s. 1) a rozhodnutie Európskeho parlamentu zo 6. júna 1996 (Ú. v. ES C 181, 24.6.1996, s. 16). [4] Ú. v. ES L 237, 24.8.1991, s. 1. Smernica naposledy zmenená a doplnená smernicou 94/72/ES (Ú. v. ES L 337, 24.12.1994, s. 86). -------------------------------------------------- PRÍLOHA " PRÍLOHA Ia USTANOVENIA TÝKAJÚCE SA VZORU VODIČSKÉHO PREUKAZU SPOLOČENSTVA (Alternatíva k vzoru uvedenému v prílohe I) 1. Fyzické charakteristiky karty vodičského preukazu spoločenstva musia byť v súlade s ISO 7810 a ISO 7816-1. Metódy testovania charakteristík vodičských preukazov pre účely potvrdenia ich zhody s medzinárodnými normami musia byť v súlade s ISO 10373. 2. Preukaz má dve strany. Strana 1 obsahuje: a) slová "Vodičský preukaz" vytlačené veľkým písmom v jazyku alebo jazykoch členského štátu, vydávajúceho preukaz; b) názov členského štátu vydávajúceho preukaz (voliteľné); c) rozlišovací znak členského štátu vydávajúceho preukaz, vytlačený ako modrý obdĺžnik, v ktorom je kruh vytvorený dvanástimi žltými hviezdičkami; v kruhu sa nachádzajú nasledovné rozlišovacie znaky: B : Belgicko DK : Dánsko D : Nemecko GR : Grécko E : Španielsko F : Francúzsko IRL : Írsko I : Taliansko L : Luxembursko NL : Holandsko A : Rakúsko P : Portugalsko FIN : Fínsko S : Švédsko UK : Spojené kráľovstvo; d) informácie špecifické pre vydaný preukaz, očíslované nasledovne: 1. priezvisko držiteľa; 2. krstné meno(á) držiteľa; 3. dátum a miesto narodenia; 4. a) dátum vydania preukazu; b) dátum skončenia doby platnosti preukazu alebo pomlčka, ak je preukaz platný na dobu neurčitú; c) názov orgánu vydávajúceho preukaz (môže byť vytlačený na strane 2); d) pre administratívne účely číslo iné než je číslo uvedené pod bodom 5, (voliteľné); 5. číslo preukazu; 6. fotografia držiteľa; 7. podpis držiteľa; 8. miesto trvalého bydliska alebo poštová adresu (voliteľné). 9. (sub)kategória(ie) vozidla(iel), ktoré je držiteľ oprávnený riadiť (kategórie členského štátu sa vytlačia iným typom než harmonizované kategórie); e) slová "Vzor európskych spoločenstiev" v jazyku(och) členského štátu, ktorý preukaz vydal a slová "Vodičský preukaz" v iných jazykoch spoločenstva ružovou farbou ako podklad preukazu: Permiso de Conducción Kørekort Führerschein Άδεια Οδήγηοης Driving Licence Ajokortti Permis de conduire Ceadúnas Tiomána Patente di guida Rijbewijs Carta de Condução Körkort; f) Farebné referencie: modrá : reflexná modrá, systém farieb pantone, žltá : žltá, systém farieb pantone. Strana 2 obsahuje: a) 9. (sub)kategória(ie) vozidla, ktoré je držiteľ oprávnený riadiť (kategórie členského štátu sa vytlačia iným typom než harmonizované kategórie); 10. dátum prvého vydania pre každú (sub)kategóriu (tento dátum sa musí opakovať na novom preukaze v prípade následnej náhrady alebo výmeny); 11. dátum skončenia doby platnosti pre každú (sub)kategóriu; 12. doplnkové informácie/obmedzenia vo forme kódov, vzťahujúce sa k príslušnej (sub)kategórii Kódy sú nasledovné: kódy 1-99 : harmonizované kódy spoločenstva kódy 100 a viac : kódy členského štátu platné len pre jazdu na území členského štátu, ktorý preukaz vydal. Keď kód platí pre všetky (sub)kategórie, pre ktoré bol preukaz vydaný, môže byť vytlačený v stĺpcoch 9, 10 a 11; 13. pre vykonanie odseku 3 písm. a) tejto prílohy miesto vyhradené pre umožnenie záznamu informácie podstatnej pre administratívne účely členského štátu vzhľadom k preukazu; 14. miesto vyhradené pre umožnenie záznamu členského štátu, ktorý vydáva preukaz, týkajúceho sa informácií dôležitých pre účely administratívy vzhľadom k preukazu, alebo týkajúcich sa bezpečnosti cestnej premávky (voliteľné). Ak sa informácie týkajú jedného z bodov tejto prílohy, mala by nasledovať za číslom príslušného bodu. Na základe špecifického písomného súhlasu držiteľa môžu sa tiež doplniť na tomto vyhradenom mieste informácie, ktoré sa netýkajú administratívy vzhľadom k vodičskému preukazu alebo bezpečnosti cestnej premávky; taký doplnok nesmie zmeniť žiadnym spôsobom použitie vzoru ako vodičského preukazu. b) vysvetlenie očíslovaných bodov, ktoré sú uvedené na stranách 1 a 2 preukazu (aspoň bodov 1, 2, 3, 4 písm. a, 4 písm. b), 4 písm. c), 5, 10, 11 a 12). Ak si členský štát želá uviesť tieto údaje v inom národnom jazyku ako je jeden z nasledovných jazykov: dánskom, holandskom, anglickom, fínskom, francúzskom, nemeckom, gréckom, talianskom, portugalskom, španielskom alebo švédskom, vystaví dvojjazyčnú verziu preukazu, pričom použije jeden z uvedených jazykov; tým nie sú dokntuté ostatné ustanovenia tejto prílohy. c) miesto vyhradené pre vzor preukazu spoločenstva, aby bolo možné zavedenie mikročipu alebo podobného počítačového zariadenia. 3. Osobitné ustanovenia a) Ak má držiteľ vodičského preukazu vydaného členským štátom v súlade s touto prílohou svoje zvyčajné bydlisko v inom členskom štáte, tento členský štát môže vykonať záznam do preukazu, týkajúci sa informácie podstatnej pre administratívne účely za predpokladu, že takýto typ informácie zaznamenáva aj v preukazoch, ktoré vydáva, a za predpokladu, že v preukaze je dostatočné miesto pre tento účel. b) Po porade s Komisiou môže členský štát doplniť farby alebo značky, ako sú stĺpcové kódy, symboly členského štátu a bezpečnostné prvky, bez toho, aby boli dotknuté ostatné opatrenia tejto prílohy. V súvislosti so vzájomným uznávaním preukazov stĺpcový kód nesmie obsahovať iné informácie než tie, ktoré sú už uvedené vo vodičskom preukaze alebo ktoré sú dôležité v procese vydávania preukazu. VZOR VODIČSKÉHO PREUKAZU SPOLOČENSTVA +++++ TIFF +++++ Strana 1 +++++ TIFF +++++ Strana 2 VZORKA VODIČSKÉHO PREUKAZU SPOLOČENSTVA Belgický preukaz (pre informáciu) +++++ TIFF +++++ +++++ TIFF +++++ " --------------------------------------------------